
1587 persoane angajate prin intermediul AJOFM Ialomița în primele șapte luni ale anului 2026
În primele șapte luni ale anului 2026, urmare implementării Programului Naţional de Ocupare a Forţei de Muncă, prin intermediul AJOFM Ialomița au fost încadrate în muncă 1587 persoane, dintre care 635 femei. 
Din totalul persoanelor ocupate până la data de referință, 862 au peste 45 de ani, 319 au vârsta cuprinsă între 35 și 45 de ani, 226 au între 25 și 35 de ani, iar 180 sunt tineri sub 25 de ani.
În funcţie de rezidenţă, din totalul persoanelor încadrate în muncă, 672 provin din mediul urban, iar 915 persoane sunt din mediul rural.

Din punct de vedere al nivelului de pregătire al persoanelor pentru care s-a identificat un loc de muncă, cele mai multe persoane au studii gimnaziale (553 persoane), urmate de cele care au absolvit școala profesională și de arte și meserii (459 persoane). Numărul celor cu studii liceale este de 334 persoane, iar cei cu studii postliceale și universitare sunt în număr de 65.

Din numărul total de persoane care au fost angajate prin intermediul AJOFM Ialomița, 328 persoane fac parte din categoria celor greu sau foarte greu ocupabile. Precizăm că încadrarea într-o categorie de ocupabilitate se realizează ca urmare a activităţii de profilare a persoanelor înregistrate în evidenţele noastre.

Pentru integrarea pe piaţa muncii, persoanele aflate în căutarea unui loc de muncă înregistrate în baza de date a agenţiei teritoriale pentru ocuparea forţei de muncă în a cărei rază au domiciliul sau reşedinţa beneficiază de pachete personalizate de măsuri active prevăzute de Legea nr.76/2002 privind sistemul asigurărilor pentru şomaj şi stimularea ocupării forţei de muncă, modificată şi completată.

Astfel, în primele șapte luni ale a anului 2026, numărul persoanelor care au beneficiat de asistenţă pentru înregistrarea în evidenţă ca persoane aflate în căutarea unui loc de muncă, în vederea asigurării protecţiei sociale privind acordarea indemnizaţiei de şomaj sau cuprinderea în măsuri active, a fost de 6.013 persoane.
Pentru mai multe informații despre activitatea Agenției Județene pentru Ocuparea Forței de Muncă Ialomița, puteți accesa https://www.anofm.ro/ialomita/. 

